חז"ל מוסיפים פרטים נוספים בתיאור מעשהו של פינחס, בהתאם להלכה המתירה להמית אדם מישראל הבועל גויה ללא משפט, תוך כדי מעשה העבירה:
קנאותו של פינחס.
חז"ל מבארים שמעשהו של פינחס לא נבע מרגשי זעם בלבד, אלא הדבר מעוגן בהלכה ייחודית המתקיימת בסיטואציה מסיומת בה אדם מישראל בועל בפרהסיה אשה גויה, שכדי לגדור את הדבר ולמנוע את חילול השם המתלווה למעשה זה, התירה התורה לאדם החש רגש קנאות לכבוד ה', להמית את הבועל והנבעלת בעת הבעילה עצמה. הלכה זו מכונה בתלמוד:.
שכרו של פינחס.
בשכר מעשהו של פינחס, הבטיח לו ה' . במובנה ומהותה של ברית זו נחלקו הפרשנים. מפשט הפסוקים נראה, וכן הסבירו כמה פרשנים, שהכוונה היא שהובטחה לפינחס ולזרעו הכהונה הגדולה. ואכן רוב שנותיו של המשכן ובית המקדש הראשון שימשו בניו של פינחס בכהונה הגדולה. יש אומרים, על פי מדרש חז"ל, שכאשר נמשחו אהרן וארבעת בניו לכהונה, כבר נולד פינחס, והואיל ולא נמשח עימם, לא נחשב לכהן, אלא רק הבנים שנולדו לארבעת בני אהרן לאחר משיחתם לכהנים. ולאחר מעשהו של פינחס קבע ה' שגם הוא וזרעו ייחשבו לכהנים.
הנקמה במדיָן.
בעקבות החטאת המדיָנים את ישראל, צווה ה' את משה ליזום מלחמת ענישה-נקמה במדיינים שהסבו לעם ישראל נזק רוחני כבד, וגם גרמו למותם של 24,000 איש מעם ישראל, שזו הייתה מטרתם של המדיינים בחטא.
משה גייס 12,000 לוחמים, 1000 מכל שבט, והם הכו כל זכר במדיין, כולל חמשת מלכיהם (שאחד מהם הוא אביה של כזבי בת צור). כאשר שבו הלוחמים עם השבי והשלל, ובכללו הביאו את בנות מדיין, כעס משה על שלא המיתו את הבנות שהן היו הגורם העיקרי לחטא ולעונש, וצווה עליהם להמית כל זכר בטף וכן כל אשה ש'יודעת איש למשכב'. הלוחמים עשו כדבריו והותירו רק בנות קטנות שאינן ראויות למשכב זכר.
בנות מואב ומדיָן.
סיפור החטא פותח בתיאור הזנות עם בנות מואב: אולם בכל המשך הסיפור, ובעיקר באזכוריו בפרשות פינחס ומטות ביחס לציווי הנקמה במחטיאים, מוזכרות דווקא בנות מדיָן: .
הפרשנים עמדו על השינוי, ונתנו לכך מספר הסברים. יש אומרים שגם בנות מואב וגם בנות מדיין היו שותפות בחטא, אך ה' לא צווה לנקום במואבים מפני שעם ישראל הוזהרו כבר קודם לכן מלפגוע בהם בשל קרבתם המשפחתית אליהם שהם בניו של לוט, ולכן רק במדיינים הוטל על ישראל לנקום נקמת ה'. ויש אומרים שה' לא צווה להינקם מהמואבים משום שהם עשו כן מחמת הפחד מישראל, או משום שישראל כבשו את ארץ סיחון שכבש את השטח ממואב, ואילו מדיין הכניסו עצמם ל'מריבה' שאינה קשורה אליהם, ולכן נענשו. ויש אומרים שה' לא צווה להכות את המואבים משום שעתידה רות המואביה סבתו של ישי אבי דוד המלך להוולד לעם המואבי. יש אומרים שבנות מואב לא פיתו את ישראל, אלא עם ישראל יזמו את הזנות. ואילו המדייניות פיתו את עם ישראל לזנות עימן, ולכן נענשו. ויש אומרים שרק בנות מדיין השתתפו בחטא, אך הואיל והגיעו אל ארץ מואב שהייתה בקרבת מְקום חנייתם של ישראל, ערבות מואב, נדמו לבני ישראל כמואביות.
מטרת הפיתוי.
בפרשיה המתארת את החטא לא מוסבר המניע של הבנות לפתות את ישראל לזנות ובגידה בה' בכך שישתחוו לבעל פעור. אמנם בפרשת מטות מסופר שכאשר משה נוכח לדעת שהלוחמים השבים ממלחמת הנקמה במדיין לא הרגו את הנשים, הוא טוען כלפיהם: . למדו מכאן חז"ל שמאחורי מעשה הפיתוי והחטא עמד בלעם בן בעור, שיעץ לבלק מלך מואב שאם רצונו לגרום למגפה בעם ישראל שתחליש את כוחם ותמנע את המלחמה עמו, עליו להכשילם בזימה, שזהו חטא השנוא על אלוהי ישראל, ויגרום לחרון אפו עליהם:
אזכורים נוספים של החטא.
במקרא קיימים מספר אזכורים נוספים של חטא בעל פעור: בנאומו של משה בספר דברים, הוא מוכיח לעם ישראל שמי שדבק בה' זוכה לברכה, ומי שבוגד בו וחוטא בעבודה זרה - נענש בהשמדה: . בעקבות בניית המזבח בעבר הירדן המזרחי על ידי בני שבטי ראובן וגד, באים נציגי שאר השבטים אליהם ומאשימים אותם בבגידה בה'. בין היתר הם אומרים להם: . כאשר הנביא הושע מוכיח את ממלכת ישראל על כפיות טובתם כלפי ה' בבוגדם בו על אף יחסו הטוב והאוהב כלפיהם, מדמה זאת הושע למעשה בעל פעור שגם בו הייתה כפיות טובה ובגידה של עם ישראל כלפי ה': . גם בתהלים ק"ו, שם מסופר על עלילות בני ישראל במדבר, מוזכר חטא בעל פעור: .
הקבלה לחטא העגל.
ניתן להבחין בדמיון רב בין שני חטאי הסגידה לאל נכר, שחטאו ישראל בעת שהותם במדבר - חטא העגל וחטא בעל פעור.
אלגוריתם אטלנטיק סיטי
אלגוריתם אטלנטיק סיטי הוא אלגוריתם אקראי הפועל בזמן-פולינומי ועונה בצורה נכונה לפחות 75% מהזמן (או, בכמה גרסאות, ערך אחר גדול מ-50%). המונח "אטלנטיק סיטי" הוצג לראשונה ב-1982 על ידי ג'יי פין בכתב יד שלא פורסם שכותרתו "השוואה של בדיקות הסתברותית לבדיקת ראשוניות".
המחלקות הנפוצות האחרות של אלגוריתמים אקראיים הן אלגוריתם מונטה קרלו ואלגוריתם לאס וגאס. אלגוריתם מונטה קרלו הוא תמיד מהיר, אבל צודק רק בהסתברות גבוהה. מצד שני, אלגוריתם לאס וגאס תמיד צודק, אבל מהיר רק בהסתברות גבוהה. אלגוריתם אטלנטיק סיטי הוא אלגוריתם זמן-פולינומי אקראי, שצודק בהסתברות גבוהה ומהיר בהסתברות גבוהה.
ג'ון וויק (סדרת סרטים)
ג'ון וויק (באנגלית: John Wick) הוא סדרת סרטי פעולה בבימוי צ'אד סטהלסקי ודייוויד לייטץ המגולל את קורותיו של ג'ון וויק - מתנקש מיומן המחפש נקמה ומגולם על ידי קיאנו ריבס.
הסדרה החלה ב-2014 עם יציאת הסרט "ג'ון וויק", ונמשכת עם סרט ההמשך "ג'ון וויק: פרק 2" שיצא להקרנה ב-2017. שני הסרטים הצליחו, הן מבחינה ביקורתית והן מבחינה מסחרית, כשהסרט הראשון הגיע ל-85% טריות באתר עגבניות רקובות וגרף 88.8 מיליון דולר ברחבי העולם ואילו הסרט השני הגיע לדירוג של 89% טריות וגרף 166.8 מיליון ברחבי העולם.
הסרטים.
ג'ון וויק (2014).
הסרט הראשון בסדרת הסרטים מגולל את קורותיו של ג'ון וויק, מתנקש מיומן שפרש אך נאלץ לשוב חזרה לאחר מות אשתו ועקב הרג כלבתו בידי אנשי המאפיה הרוסית.
בסרט מתואר עולם של רוצחים שכירים עם טקסים, קודים וכללי כבוד משלו. חלק מהסרט מתרחש במלון קונטיננטל שמציע, בנימוס קפדני, שירותי ניקיון ועזרה ראשונה ייחודיים לאנשים בתחום העיסוק הזה, כחלק מרשת בתי מלון בשם 'קונטיננטל'.
ג'ון וויק: 2 (2017).
בסרט השני בסדרת הסרטים ג'ון וויק מסרב לעסקה ולאחר מכן מגלה שהוצע פרס של 7 מיליון דולר על ראשו ונאלץ להגן על עצמו מפני צבא של מתנקשים מיומנים.
ג'ון וויק 3: פרבלום (2019).
בחודש אוקטובר 2016, סטהלסקי הצהיר כי פרק שלישי נמצא בשלבי פיתוח. ביוני 2017, דווח כי דרק קולסטד יחזור לכתוב את התסריט עבור הסרט השלישי. בספטמבר, הוכרז כי הסרט ייצא לאקרנים ב-17 במאי 2019. בינואר 2018 צ'אד סטהלסקי הוכרז כבמאי הסרט ואליו יצטרפו נוסף לקיאנו ריבס גם קומון, לורנס פישבורן ורובי רוז שיגלמו את תפקידיהם מהסרטים הקודמים.
צילומי הסרט התרחשו בניו יורק, ירדן ויפן וההפקה יצאה לדרך במרץ 2018. אושר ליהוקו של הירויוקי סנאדה לתפקיד נבל הסרט. במאי 2018 הצטרפה גם האלי ברי לצוות השחקנים. ביולי 2018 נחשף שם הסרט "John Wick 3: Parabellum"
ג'ון וויק במנוסה משתי סיבות: פרס של 14 מיליון דולר הונח על ראשו והוא הפר את החוק המרכזי של הקונטיננטל: הוא ביצע רצח בתחומי המלון. הקורבן היה חבר בשולחן הגבוה, שהכריז את הפרס על ראשו. ג'ון נאלץ להשתמש בכל אמצעי אפשרי כדי לשרוד.
ג'ון וויק 4.
במאי 2019 נודע כי צ'אד סטאהלסקי עובד על הסרט הרביעי בסדרה. קיאנו ריבס הצהיר שהוא יצטרף לסרטי ההמשך כל עוד הסרטים יהיו פופולריים. Lionsgate אישרו רשמית את ההפקה לסרט הרביעי ותאריך יציאתו לאקרנים הוא 24 במרץ 2023
ב-2021 הוחלט לייצר סרט חמישי בסדרה, אשר ייצא ככל הנראה ב-2023. במקור סרט זה היה אמור להיות חלק מהסרט הרביעי והוא בעל עלילה זהה, אך הוחלט לפצל את הסרט הרביעי לשני סרטים.
סדרת הטלוויזיה.
ביוני 2017, צ'אד סטהלסקי ודרק קולסטאד החלו לעבוד על סדרת טלוויזיה שתתבסס על דמויות מסדרת הסרטים, שתיקרא "הקונטיננטל", על שם המלון הייחודי שמככב בכל הסרטים. הסדרה תתמקד במתרחש בין כותלי המלון המהווה מקלט למתנקשים. קיאנו ריבס ואיאן מק'שיין הסכימו לשוב לגלם את דמויותיהם מהסרטים.
בינואר 2018, הסדרה הוזמנה על ידי רשת Starz. כריס קולינס נשכר לכתיבת התסריט בעוד דייוויד ליטץ' וצ'אד סטהלסקי יפיקו ויביימו.
סרט ספין אופ.
ביולי 2017 אולפני ליונסגייט הביעו עניין בהפקת סרט ספין אוף שיתבסס על תסריט שנקרא "בלרינה" שמתמקד במתנקשת שצדה את האנשים שהרגו את משפחתה. באפריל 2022 הוכרז שבסרט תככב אנה דה ארמס שתחליף את יוניטי פלאן שגילמה את דמות הבלרינה בסרט "ג'ון וויק 3".
משחק הווידאו.
ב-7 באוגוסט 2015, אולפני Lionsgate ואולפני Starbreeze הכריזו על שיתוף פעולה בפיתוח משחק ירי בגוף ראשון במציאות מדומה המבוסס על הסרט, עבור פלטפורמת HTC Vive/Steam VR. הפיתוח נוהל על ידי Grab Games, עם Starbreeze כמפיצי המשחק. המשחק שוחרר לבסוף ב-9 בפברואר 2017 תחת השם "John Wick Chronicles".
בנוסף הוכרז משחק בשם "John Wick Hex", משחק אסטרטגיה מבוסס ציר זמן. המשחק מוגדר כפריקוול והוא מבוסס על התקופה בה ג'ון עוד לא פגש את אשתו. המשחק משמר את אווירת הסרטים במספר דוגמאות לריאליזם: כשהשחקן מקיף מכשול או מחסה יש לו נקודה עיוורת מאחורי המכשול והוא אינו יכול לראות אויבים שיבואו מאחורי קיר זה. דוגמה נוספת היא המחסנית של ג'ון, בניגוד למשחקי מחשב רבים אם במחסנית יש קליעים והשחקן בחר לטעון את האקדח כל הקליעים שבמחסנית יישארו בתוכה על הרצפה. המשחק יצא ב-8 באוקטובר 2019.
אפקט החולדה
רצח שקד שלחוב